A nemzeti csapat tagjaként részt vett az 1998-as labdarúgó-világbajnokságon, ahol a bronzérmet jelentő harmadik helyet szerezték meg. A keretben harmadik számú kapusként számoltak vele és egyetlen mérkőzésen sem kapott szerepet. A 2002-es vb-re utazó válogatott keretébe szintén beválogatták, de akárcsak az előző tornán, ekkor sem kapott lehetőséget. A világbajnokság előtt egy Magyarország elleni barátságos mérkőzésen védhetett második és egyben utolsó alkalommal a horvát válogatottban.